### Beslutning

Godkendt.

### Sagsfremstilling

## Resume og sagens baggrund

Den 18. december 2024 godkendte Kommunalbestyrelsen de endelige takster for 2025, jf. pkt. 3, herunder taksten for dagpleje.

En genberegning har efterfølgende vist, at beregningen ikke var korrekt, hvilket har konsekvenser for budgettildeling til dagplejeområdet, taksten for forældrebetaling, og taksterne for hhv. privat pasning af 0-2 årlige børn og pasning af egne 0-2 årlige børn.

## Indstillinger

Direktøren indstiller at;

1. Manglende budget til dagplejeområdet på 2,704 mio. kr. tilføres området og finansieres af kassen via det demografiregulerede område hos Fagcenter Børn, Læring og Uddannelse
2. Forældrebetalingen til dagpleje fastsættes til 2.877 kr. pr. måned i månederne august til december 2025. Det vil øge den samlede forældrebetaling med 0,307 mio. kr., som tilføres kassen via det det demografiregulerede område hos Fagcenter Børn, Læring og Uddannelse
3. Taksten for privat pasning af 0-2 årige øges til 5.934 kr. pr. barn pr. måned og taksten for pasning af egne 0-2 årige øges til 6.725 kr. pr. barn pr. måned. De private passere reguleres med tilbagevirkende kraft til 1. januar 2025. Dette vil medføre en ekstraudgift på 0,507 mio. kr., som finansieres af det demografiregulerede område hos Fagcenter Børn, Læring og Uddannelse.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen godkendte den 18. december 2024 under pkt. 3, de endelige takster for 2025, herunder taksten for dagpleje.

På baggrund af spørgsmål fra kommunale passere om taksten for privat pasning af 0-2 årige og taksten for pasning af egne 0-2 årige, er taksterne genberegnet.

Ved en fejl er der ikke sket fremskrivning af lønninger til dagplejer og dagplejepædagoger i den ressourcetildelingsmodel der anvendes på dagplejeområdet. Lønniveauet der er anvendt er for 2024 og ikke for 2025, som det skulle have været.

I tillæg til ovenstående er ressourcetildelingsmodellen for dagplejeområdet undersøgt i årene 2020 til 2024. Det har vist sig, at samme fejl er sket i budget 2021.

Konsekvensen af ovenstående er, at dagplejeområdet i 2025 mangler budget på 2,704 mio. kr., forældrebetalingen er opkrævet med 200 kr. for lidt pr. måned og taksten for privat pasning af 0-2 årige børn er 412 kr. for lav og taksten for pasning af egne 0-2 årige børn er 467 kr. for lav. Grundlaget og metoden for genberegningen er beskrevet i notatet tilknyttet denne sag.

Såfremt forældrebetalingen ændres fra 1. august 2025 vil det kræve en genberegning af søskende tilskud og økonomisk fripladstilskud. De økonomiske konsekvenser heraf er ikke opgjort.

## Økonomiske konsekvenser

Manglende budget til dagplejeområdet på 2,704 mio. kr. tilføres området og finansieres af kassen via det demografiregulerede område hos Fagcenter Børn, Læring og Uddannelse.

Forældrebetalingen til dagpleje fastsættes til 2.877 kr. pr. måned med opkrævning første gang for august 2025. Det vil give en samlet ekstra opkrævning på 0,307 mio. kr., som tilføres kassen via det demografiregulerede område hos Fagcenter Børn, Læring og Uddannelse.

Taksten for privat pasning af 0-2 årige øges til 5.934 kr. pr. barn pr. måned og taksten for pasning af egne 0-2 årige øges til 6.725 kr. pr. barn pr. måned. De private passere reguleres med tilbagevirkende kraft til 1. januar 2025. Det vil medføre en ekstraudgift på 0,507 mio. kr., som finansieres af det demografiregulerede område hos Fagcenter Børn, Læring og Uddannelse.

### Sagens forløb

26/02/2025 Økonomiudvalget

Anbefales.

Vera Petersen (Socialdemokratiet) og Marlene Overgaard (Socialdemokratiet) tager forbehold.